คอมมูนปารีส (การปฏิวัติฝรั่งเศส)

คอมมูนปารีส หรือ นครบาลปารีส () เป็นคณะปกครองกรุงปารีสในช่วงการปฏิวัติฝรั่งเศสระหว่างปีค.ศ. 1789 ถึง 1795 ก่อตั้งขึ้นที่ออแตลเดอวีลภายหลังการทลายคุกบัสตีย์ คอมมูนปารีสประกอบด้วยผู้แทน 144 คนจาก 48 แขวงของกรุงปารีส คอมมูนปารีสกลายเป็นฝ่ายขบถในกลางปี 1792 เนื่องจากปฏิเสธเชื่อฟังสภานิติบัญญัติที่อยู่ภายใต้อิทธิพลของกลุ่มฌีรงแด็ง นายกเทศมนตรีคอมมูนปารีสคนแรกคือฌ็อง ซีลแว็ง บายี